12. Etablering af et lettilgængeligt behandlingstilbud til børn og unge i psykisk mistrivsel 
(Åben)
Tidl. politisk behandling
Forventet sagsgang
BS-U, SS-U, ØK, BY
Lovgrundlag
Sundhedsloven § 126 a
SAGENS INDHOLD
Byrådet skal i denne sag tage stilling til de indsatser, der fremadrettet skal indgå som 
en del af et lettilgængeligt behandlingstilbud til børn og unge i psykisk mistrivsel og 
med begyndende symptomer på psykisk lidelse. Kravet om etablering af et sådant kommunalt tilbud er 
fastsat i ”Aftale om en 10-årsplan for psykiatrien og mental sundhed”, som blev indgået mellem Folketingets 
partier i september 2022 og vedtaget med ”Lov om ændring af sundhedsloven” den 23. maj 2024.
Formålet med det nye tilbud er at sikre hurtig og lettilgængelig adgang til afklaring og evt. behandling for 
børn og unge i psykisk mistrivsel og med begyndende symptomer på psykisk lidelse. Tilbuddet skal 
modvirke forværring af symptomer og sikre, at børn og unge får adgang til den rette hjælp uden behov for 
henvisning. Der er tale om et lettere behandlingstilbud, som skal understøtte den kommunale indsats og 
aflaste Børne- og ungdomspsykiatrien (BUA). Der vil ved henvendelsen blive foretaget en vurdering af, om 
barnet/den unge er i målgruppen for den kommunale indsats, i form af en forsamtale og efterfølgende 
screening. Mere alvorlige tilfælde skal fortsat behandles i Børne- og ungdomspsykiatrien. 
Tilbuddet er baseret på den nationale faglige ramme for det kommunale behandlingstilbud til børn og unge 
i psykisk mistrivsel (bilag 1) og ”Samarbejdsaftale om børn og unge i psykisk mistrivsel” (bilag 2). Tilbuddet 
oprettes efter sundhedslovens bestemmelser og sidestilles dermed med øvrige sundhedstilbud. Det 
betyder, at tilbuddet skal opfylde juridiske og faglige krav for sundhedsindsatser, herunder tilsyn, 
dokumentation og kompetencekrav for autoriseret sundhedspersonale. Behandlingen bliver baseret på en 
vurdering af barnets eller den unges behov, og målet er, at borgerne hurtigt får relevant hjælp, som kan 
øge deres trivsel og funktionsniveau i dagligdagen.
Målgruppen for tilbuddet er børn og unge i alderen 5-17 år med let til moderat nedsat funktionsniveau, som 
f.eks. oplever bekymring, tristhed, forstyrrede tanker om krop og mad, adfærdsvanskeligheder, selvskade 
eller uro. Det kan være svært at anslå et præcist antal af børn og unge i denne målgruppe både i [adresse] 
Kommune og på landsplan. Den eneste indikator for forventet behov for kapacitet er pt. de tildelte DUT-
midler. Efterspørgslen vil derfor blive fulgt tæt.
Tilbuddet omfatter dokumenteret behandling baseret på standardiserede metoder og vurderinger. 
Indsatsen er helhedsorienteret og skal, hvor det er relevant, kobles til barnets/den unges daglige kontekst, 
som fx skole eller familie. Det nye tilbud fordrer således høj grad af tværfagligt samarbejde med f.eks. 
sundhedsplejen, rusmiddelcentret, praktiserende læger mv.
Region Midtjyllands Sundhedssamarbejdsudvalg har i samarbejde med kommunerne i regionen udviklet 
en fælles samarbejdsmodel for tilbuddet (bilag 3). Modellen bygger på et fælles forpligtende partnerskab, 
hvor behandlingsindsatser søges igangsat tæt på barnets hverdagsliv, med mulighed for sparring og 
[adresse]: EMN-2024-00046
Dok-ID: 3735328
Sagsbehandler: gitth
Byråd
17. december 2024  16:00
supervision fra Børne- og Ungdomspsykiatrien gennem samarbejdsprojektet STIME (bilag 4), som også 
lægger op til fælles udvikling af behandlingsmetoder mellem kommune og region. 
VURDERING
Børn og Kultur vurderer, at der med etableringen af et lettilgængeligt kommunalt behandlingstilbud er tale 
om et kvalitets- og serviceløft til området for børn og unge i psykisk mistrivsel og med begyndende 
symptomer på psykisk lidelse.
I [adresse] organiseres behandlingstilbuddet i Børn og Familie som et selvstændigt tilbud under 
Pædagogisk Psykologisk Rådgivning (PPR) med delt psykologfaglig ledelse og behandlingsindsats.
Målgruppen vil i det lettilgængelige behandlingstilbud få tilbudt én indgang med en uddybende vurdering 
og indsats før en evt. udredning i børne- og ungdomspsykiatrien, jf. samarbejdsmodellen, hvilket vurderes 
at kunne afkorte børn og unges ventetid ved henvendelse. 
Favrskov Kommune har i forvejen en række tilbud til målgruppen, som foreslås
samlet i det nye behandlingstilbud. Det drejer sig om følgende indsatser, som det tidligere er politisk 
vedtaget at afsætte midler til (bilag 5):
1.
Forældrekurset Invest In Play (IIP) til forældre med børn i alderen 5-12 år med ADHD eller lignende 
adfærd (kræver ikke en diagnose) 
2.
Katcha Schmidt for børn og unge i alderen 5-17 år 
3.
Gratis psykologhjælp til 15-25-årige.
 
Ovennævnte indsatser samles sammen med tilbuddets øvrige behandlingstilbud med henblik på at sikre 
én indgang for borgerne samt en ensartet service og kvalitet på området. 
For at sikre, at de lettilgængelige tilbud til børn og unge i psykisk mistrivsel i [adresse] tilbydes 
indenfor samme lovgivning, service og kvalitet, indstilles det
at tilbuddet omkring gratis psykologhjælp til de 15-17-årige fremadrettet tilpasses rammen for det 
lettilgængelige behandlingstilbud. Dermed ophører muligheden for anonymitet for denne målgruppe, da det 
ikke er muligt inden for de faglige rammer for det nye tilbud. Samtidigt indstilles det, at det nuværende tilbud 
om gratis psykologhjælp til de 18-25-årige fortsætter uforandret. 
De øvrige behandlingstilbud udvikles og implementeres i samarbejdet om STIME med regionens Børne og 
Ungdomspsykiatri, inden for rammerne af den midtjyske samarbejdsmodel. 
Det følger af den faglige ramme at tilbuddet skal igangsættes inden udgangen af 2024 og være fuldt 
implementeret og i drift ved indgangen til 2026. I [adresse] er det muligt at henvende sig pr. 1. 
november 2024. Behandlingstilbuddet vil i etableringsfasen foregå på forskellige eksisterende kommunale 
lokationer. Der arbejdes hen imod, at behandlingstilbuddet på sigt får en fast og lettilgængelig fysisk 
lokation.
ØKONOMI
Aftalen om økonomien til det lettilgængelige tilbud til børn og unge i psykisk mistrivsel er en del af den 
udmøntningsaftale regeringen, KL og Danske Regioner indgik i marts 2024. 
Favrskov Kommune kompenseres således via DUT midler med 1,9 mio. kr. i 2024 til etablering og 
implementering af tilbuddet stigende til 2,1 mio. kr. i 2026 og frem til drift af tilbuddet.
Midlerne skal primært anvendes til ansættelse af flere psykologer, samt it- understøttelse, dokumentation, 
tilsyn og evt. klagebehandling.
Da borgerne kan henvende sig uden henvisning, er der usikkerhed omkring efterspørgslen på tilbuddet. 
Børn og Kultur følger derfor udviklingen i henvendelser og igangsættelse af behandlingsforløb tæt. Børne- 
og Skoleudvalget vil løbende blive orienteret om udviklingen.
INDDRAGELSE
Sektor MED-udvalget i Børn og Familie har været inddraget forud for den politiske behandling af sagen.  
INDSTILLING
Direktøren for Børn og Kultur og direktøren for Social og Sundhed indstiller til Byrådet:
1.
At det godkendes at Invest In Play (IIP), angstgrupper for børn og unge i alderen 5-17 år, samt gratis 
psykologhjælp til unge 15-17-årige, samles som en del af det lettilgængelige behandlingstilbud til 
børn og unge i psykisk mistrivsel og med begyndende symptomer på psykisk lidelse, og dermed 
udbydes under Sundhedslovens bestemmelser og den nationale faglige ramme (bilag 1).
2.
At tilbuddet om gratis psykologhjælp til unge 18-25-årige fortsætter uforandret.
BESLUTNING
Børne- og Skoleudvalget, 3. december 2024:
Fraværende: Ingen
Indstilles godkendt.
Social- og Sundhedsudvalget, 3. december 2024:
Fraværende: Ingen 
Indstilles godkendt. 
Økonomiudvalget, 10. december 2024:
Fraværende: Ingen
Indstilles godkendt.
Byrådet, 17. december 2024:
Fraværende: Ingen
Godkendt.
Bilag

Faglig ramme for det kommunale behandlingstilbud til børn og unge i psykisk mistrivsel (3654427)

Samarbejdsaftale om børn og unge i psykisk mistrivsel (3808907)

Midtjysk samarbejdsmodel (3800303)

STIME (3808509)

Beskrivelse af aktuelle tilbud til sårbare børn og unge i [adresse] (3821909)
